Krav til utstyr og bekledning i våre idretter
Alle forbundets seksjoner har få krav til nødvendig utstyr og bekledning, noe som gjør forbundets idretter lite kostnadskrevende for de aktive – uansett om man er barn, ungdom eller voksen.
Friskis og Svettis:
Ingen krav til spesifikt utstyr, som skal bekostes av den enkelte. Ordinært treningstøy kan brukes i alle sammenhenger.
Boccia:
Ordinært treningstøy kan brukes i trening og klubbtøy under konkurranse. Det legges opp til utstrakt utlån av baller til Boccia om man ikke velger å kjøpe selv. Kostnad for et sett baller beregnes fra 1.000,-  Anbefalt sett med baller koster ca.1.500,-. Utsyr til parautøvere; baller, pekere, hjelmer og renne lånes ut av seksjonen.
Petanque:
Ordinært treningstøy kan brukes i trening og konkurranse. I nasjonale stevner og NM er det krav om draktlikhet med klubbemblem. Det legges opp til utstrakt utlån av kuler til Petanque, om man ikke velger å kjøpe selv. Kostnad for et sett kuler beregnes til fra ca. 1.500,-  Kulene har en varighet på inntil 10 år ved aktiv bruk.



 

